**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL darbo sutarties su E. STANSLOVAITIENE nutraukimo“** **PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – Savivaldybės tarybos sprendimo projektu siekiama nutraukti darbo sutartį su Klaipėdos Vitės pagrindinės mokyklos direktore Elvyra Stanslovaitiene, darbuotojo iniciatyva dėl svarbių priežasčių, t. y. sukakus įstatymų nustatytam senatvės pensijos amžiui.

Šio savivaldybės tarybos sprendimo projekto tikslas – įgyvendinti išimtinę Savivaldybės tarybos kompetenciją dėl biudžetinių įstaigų vadovų atleidimo iš pareigų Darbo kodekso ir kitų teisės aktų nustatyta tvarka.

**2. Projekto rengimo priežastys ir kuo remiantis parengtas sprendimo projektas.**

Klaipėdos Vitės pagrindinės mokyklos direktorė Elvyra Stanslovaitienė 2017 m. gruodžio 4 d. pateikė prašymą atleisti ją iš darbo dėl svarbių priežasčių, 2017 m. gruodžio 11 d. pateikė patikslintą motyvuotą prašymą dėl atleidimo iš darbo, sukakus senatvės pensijos amžiui. Vadovaujantis Lietuvos Respublikos darbo kodekso 56 straipsnio 1 dalies 4 punktu reglamentuota, kad darbo sutartis gali būti nutraukta darbuotojo iniciatyva dėl svarbių priežasčių. Viena iš svarbių priežasčių – jei darbuotojui yra sukakęs įstatymų nustatytas senatvės pensijos amžius. Darbo kodeksas numato, kad nutraukiant darbo sutartį šiuo pagrindu, darbdavys privalo išmokėti darbuotojui dviejų jo vidutinio darbo užmokesčio dydžio išeitinę išmoką.

Elvyra Stanslovaitienė Klaipėdos Vitės pagrindinėje mokykloje direktorės pareigas eina nuo 1993 m. spalio 19 d., jai yra sukakęs įstatymų nustatytas senatvės pensijos amžius.

Kol bus paskirtas naujas įstaigos vadovas, reikalinga pavesti eiti pareigas pavaduojančiam asmeniui.

**3. Kokių rezultatų laukiama.**

Priėmus Savivaldybės tarybos sprendimą bus įgyvendinta Darbo kodekse numatyta teisė nutraukti darbo sutartį darbuotojo iniciatyva dėl svarbių priežasčių, t. y. darbuotojui turint įstatymų nustatytą senatvės pensijos amžių.

**4. Sprendimo projekto rengimo metu gauti specialistų vertinimai.** Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nutraukus darbo sutartį su įstaigos vadovu, atsiskaitoma teisės aktuose reglamentuota tvarka.

**6. Lėšų poreikis sprendimo įgyvendinimui.**

Nutraukus darbo sutartį, Klaipėdos Vitės pagrindinės mokyklos direktorei bus išmokėta 2 mėnesių jos vidutinio darbo užmokesčio dydžio išeitinė išmoka – 2954,70 Eur ir piniginė kompensacija už nepanaudotas kasmetines atostogas – 1433,73 Eur. Lėšos išeitinei išmokai mokėti yra skiriamos iš biudžetinės įstaigos darbo užmokesčiui skirtų asignavimų.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus įgyvendinta Darbo kodekse numatyta teisė darbo sutarties nutraukimas darbuotojo iniciatyva dėl svarbių priežasčių.

Numatomos neigiamos pasekmės – nėra.

**PRIDEDAMA:**

1. Klaipėdos Vitės pagrindinės mokyklos direktorės E. Stanslovaitienės 2017 m. gruodžio 8 d. ir 2017 m. gruodžio 11 d. prašymų kopijos „Dėl atleidimo iš darbo“ kopijos (2 lapai).
2. Klaipėdos Vitės pagrindinės mokyklos direktoriaus pavaduotojos ugdymui R. Venckienės raštas.
3. Informacija dėl vadovo išeitinės išmokos ir nepanaudotų atostogų (1 lapas).

4. Teisės aktų išrašas (1 lapas).

Personalo skyriaus vedėja Inga Gelžinytė-Litinskienė